|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 6 ОТ 2018 Г. ЗА УСЛОВИЯТА И РЕДА ЗА ПРЕДОСТАВЯНЕ НА ФИНАНСОВА ПОМОЩ ПО НАЦИОНАЛНА ПРОГРАМА ЗА ПОДПОМАГАНЕ НА ЛОЗАРО-ВИНАРСКИЯ СЕКТОР ЗА ПЕРИОДА 2019 – 2023 Г.** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | tzviatkov -Портал за обществени консултации, публикувано на 02 юни 2020 г.  | Чл. 89. (1) Подпомагането по мярка „Кризисно съхранение на вино“ обхваща дейността по временното оттегляне от пазара и съхранението на вино в данъчни складове или собствени помещения за съхранение в обекти за производство на вино.ПРЕДЛОЖЕНИЕ: Предлагам да се уточни какво се има в предвид под „собствени помещения за съхранение в обекти за производство на вино“ и на какви изисквания следва да отговарят тези помещения за осигуряване на надежден контрол. | Не се приема | Текстът е коректен. |
|  |  | Чл. 91. (1) Размерът на финансовата помощ е 0.04 лв. за един литър вино, складирано за период от 1 месец или еквивалентната/преизчислената стойност на ден.(2) Финансовата помощ по ал. 1 се предоставя за складирана партида вино с период на складиране между 4 май и 20 септември 2020 г. включително. Минималният период за складиране на виното е 1 месец.ПРЕДЛОЖЕНИЕ: Предлагам да се поясни какво се разбра под „партида вино“ и въз основа на какви документи се доказва принадлежността на виното към дадена партида | Приема се |  |
|  |  | Чл. 91. (1) Размерът на финансовата помощ е 0.04 лв. за един литър вино, складирано за период от 1 месец или еквивалентната/преизчислената стойност на ден.(3) Не се предоставя финансово подпомагане за складирана партида вино, изведена от склад/помещение за съхранение преди периода на съхранение, посочен в заявлението по чл. 92, ал. 2 да е изтекъл и преди да е извършена проверката на място по чл. 93, ал. 2.ПРЕДЛОЖЕНИЕ: Предлагам да се уточни какво се има в предвид под „партида вино, изведена от склад/помещение за съхранение“ и как се доказва това извеждане, като се разгледат случаи и на пренареждане в помещенията, които са свързани и с временно извеждане в друго помещение.Предлага да се уточни следва ли помещенията да са запечатани от Митница/ИАЛВ/ДФЗ във връзка с осъществявания контрол за не извеждане? | Приема се частично | Извеждането от складовите помещения се придружава с документация (технологични дневници вкл.), която отразява това действие. Контролът на ДФЗ относно движението на виното е документален.Премахнато е изискването за данъчен склад. |
|  |  | Чл. 92. (1) Изпълнителният директор на ДФЗ със заповед определя периода за прием по мярката, бюджета по мярката и утвърждава образците на документи за кандидатстване по мярката.ПРЕДЛОЖЕНИЕ: Предлагам образците на документи да бъдат приложения към наредбата и да подлежат на обществено обсъждане, защото чрез се осъществява административна тежест върху кандидатите, която не се обосновава от ДФЗ и не подлежи на обществен контрол за нейната необходимост. | Не се приама | Документите са по образец на изпълнителния директор на ДФЗ и предвид извънредния характер на мярката е предвидено да бъдат публикувани след обнародване на нардбата и преди приема. Различна от предвидената процедура ще забави прилагането на мярката и ще съкрати сроковете за кандидатите. |
|  |  | Чл. 92. (2) Заявление за предоставяне на финансова помощ по мярка „Кризисно съхранение на вино“ се подава в ЦУ на ДФЗ. Към заявлението се прилага:ПРЕДЛОЖЕНИЕ: Предлагам да се преустанови физическото подаване на документи в ЦУ на ДФЗ и да се премине към електронно кандидатстване, каквото беше въведено и за ПРСР чрез ИСУН. | Приема се по принцип | Преминаването към изцяло електронно подаване на документи е процес, който изисква техническа готовност и ресурсна обезпеченост. |
|  |  | Чл. 92. (2) Заявление за предоставяне на финансова помощ по мярка „Кризисно съхранение на вино“ се подава в ЦУ на ДФЗ. Към заявлението се прилага:2. договор за наем с данъчен склад за периода на съхранение на виното, посочен в заявлението, когато кандидатът ще съхранява виното в данъчен склад под наем; договорът задължително съдържа клауза за допускане на служители на ДФЗ в склада през периода на съхранение на виното.ПРЕДЛОЖЕНИЕ: Предлагам да се въведе изискване и относно начина на съхранение на партидите вина в склада с цел обособяване като място и начин на съхранение.Предлагам да се изиска и уточняване на отговорността за съхраняване на партидите при констатиране на липси или разлики с договорено по мярката, както и режима на извеждане от склада.Предлагам да се изисква договорът да е с нотариална заверка на подписите с цел установяване на представителната власт на подписващите го лица. | Приема се частично | Текстът е коригиран.Съхранението на вино е обичайна практика сред винопроизводителите. В технологичните дневници се отразява всяко движение на виното, като за целите на мярката не е необходимо да се въвеждат допълнителни изисквания. |
|  |  | Чл. 92. (2) Заявление за предоставяне на финансова помощ по мярка „Кризисно съхранение на вино“ се подава в ЦУ на ДФЗ. Към заявлението се прилага:5. копия на технологични дневници 3, 5, 6 и копие на счетоводна справка, удостоверяващи количествата и партидите на заявеното за подпомагане вино, които са внесени за съхранение в данъчен склад/помещение за съхранение и датата, на която са внесени за съхранение.ПРЕДЛОЖЕНИЕ: Предлагам да се поясни термина „технологични дневници 3, 5, 6“, като се обвърже с нормативен акт. Предлагам да се уточни и към коя дата следва да са попълнени дневниците. Предлагам „счетоводна“ да отпадне и да остане само справка, защото по- голяма част от исканата информация в справката не е нормативно задължително условие за счетоводно завеждане.Предлагам да се уточни кой следва да подпише справката. | Приема се частично | Попълването и заверяването на технологичните дневници е обичайна за предприятието практика, която не зависи от кандидатстването по мярката.  |
|  |  | Чл. 92. (2) Заявление за предоставяне на финансова помощ по мярка „Кризисно съхранение на вино“ се подава в ЦУ на ДФЗ. Към заявлението се прилага:(3) В заявлението по ал. 2 за всяка съхранявана партида задължително се посочва:2. място на съхранението;ПРЕДЛОЖЕНИЕ: Предлагам да се уточни какво следва да опише като място за изпълнение за да се ограничи ДФЗ в тълкуване на изискването с цел включването му в образците на документи. | Приема се по принцип | Място на съхранението е складът или помещението, където ще се съхранява заявеното вино, съгласно приложеният документ за право за ползване. |
|  |  | Чл. 92. (2) Заявление за предоставяне на финансова помощ по мярка „Кризисно съхранение на вино“ се подава в ЦУ на ДФЗ. Към заявлението се прилага:(3) В заявлението по ал. 2 за всяка съхранявана партида задължително се посочва:4. описание на партидатаПРЕДЛОЖЕНИЕ: Предлагам да отпадне, защото информацията е описана в цитираните в букви „а-б“ дневници и е налична с тяхното представяне на ДФЗ, включително и в справката по точка 5. | Не се приема | Необходимо е кандидатът да заяви/декларира коя точно партида от заведените в дневниците ще бъде обект на подомагане. |
|  |  | Чл. 92. (2) Заявление за предоставяне на финансова помощ по мярка „Кризисно съхранение на вино“ се подава в ЦУ на ДФЗ. Към заявлението се прилага:(10) В срок от 5 работни дни от получаване на резултатите от проверките на място по ал. 8 и получаване на допълнителна информация по ал. 9, изпълнителният директор на ДФЗ със заповед:2. мотивирано отхвърля подаденото заявление; заповедта се съобщава и подлежи на обжалване по реда на АПК.ПРЕДЛОЖЕНИЕ: Предлагам да се уточни начина на съобщаване на заповедта, както е описано в ал. 12. | Не се приема | Съобщаването е по реда на АПК. |
|  |  | Чл. 92. (2) Заявление за предоставяне на финансова помощ по мярка „Кризисно съхранение на вино“ се подава в ЦУ на ДФЗ. Към заявлението се прилага:(12) В срок от един ден след издаването на заповедта по ал. 10 ДФЗ уведомява кандидата, като му изпраща заповедта за одобрение по пощата с обратна разписка или по посочения в заявлението по ал. 2 електронен адрес.ПРЕДЛОЖЕНИЕ: Предлагам да се уточни от коя дата започва да тече срока по ал. 13 при условие за изпращане на заповедта на електронен адрес, който следва да е записан като електронна поща? Електронните адреси биват повече от един вид! | Приема се по принцип | Текстът е коригиран. Когато уведомлението е изпратено по електронната поща се иска изрично потвърждение от страна на бенефициента за неговото получаване. |
|  |  | Чл. 93. (2) След изтичане на договора в края на периода на съхранението на виното в данъчния склад/помещението, но не по-късно от 5 дни от изтичането на договора по чл. 92, ал. 13, ДФЗ извършва проверка на място за установяване спазването на договорните задължения и съответствието за наливните партиди с информацията от производствените дневници.ПРЕДЛОЖЕНИЕ: Предлагам да се уточни изискване към договора за ползване на склада във връзка с проверка до 5 дни след неговото изтичане, защото след неготово изтичане собственикът на склада няма задължения към вината и Бенефициента може да попадне в условия за неизпълнение на задълженията си към ДФЗ.Предлагам да се уточни какво се има в предвид под „съответствието за наливните партиди с информацията от производствените дневници“, защото съответствието трябва да е спрямо договореното в договора между Бенефициента и ДФЗ. | Приема се частично | Текстът е коригиран. |
|  |  | Чл. 93. (3) Финансовата помощ се изплаща до 15 октомври 2020 г., когато при проверката на място по ал. 2 не е установено неспазване на задълженията в договора по чл. 92, ал. 13ПРЕДЛОЖЕНИЕ: Предлагам да уточни срок как ще се плаща за съхранени вина, които не ползват максималния срок по мярката. Следва ли да чакат плащане до 15.10.2020г.? | Не се приема | Срокът за плащане към всички кандидати е до 15 октомври 2020 г.  |
|  |  | Чл. 93. (4) В случай че при проверката на място по ал. 2 се установи неспазване на договорените задълженията, финансовата помощ не се изплаща и изпълнителният директор на ДФЗ издава заповед за отказ за изплащане на финансовата помощ в срок от 5 работни дни от извършването на проверката на място. Заповедта подлежи на обжалване по реда на АПК.ПРЕДЛОЖЕНИЕ: Предлагам да се въведе възможност и за частичен отказ спрямо тежест на нарушение, какъвто може да е случай при съхранение в нает склад и вината за нарушението е в следствие на действия на собственика на склада | Не се приема | Отговорността за спазване на изискванията по мярката е на кандидата. Взаимоотношенята между винопроизводителя и складодържателя са обект на договор за наем. |
|  |  | Чл. 93. (5) В случай че заявената финансова помощ от всички кандидати надхвърля бюджета, определен със заповед на изпълнителния директор съгласно чл. 92, ал. 1, необходимите средства за подпомагане на всички кандидати могат да се осигурят след решение на Постоянната работна група по чл. 4, ал. 1 за преразпределяне между мерките на бюджета по Националната програма. Допълнителният бюджет по мярката се определя със заповед на изпълнителния директор на ДФЗ.ПРЕДЛОЖЕНИЕ: Предлагам необходимите средства да се осигуряват само от друг кризисни мерки от наредбата, а не и от инвестиционните мерки по нея. | Не се приема | Бюджетът се осигурява от свободните по програмата средства. |
|  |  | Чл. 93. (7) Ползвателят на помощта се задължава в срок от 10 работни дни преди изтичането на периода за съхранение на всяка партида вино, писмено да уведоми ДФЗ.ПРЕДЛОЖЕНИЕ: Предлагам алинеята да отпадне, защото създава необоснована административна тежест върху Бенефициента. Информацията се изисква да се попълни в заявлението за кандидатстване и е налична в ДФЗ. | Приема се |  |
|  |  | Чл. 94 (1) В срок от 2 работни дни след изтичането на договорения период за складиране на всички партиди вино, ползвателят на финансова помощ, подава в ЦУ на ДФ „Земеделие“ заявление за плащане по образец. Към заявлението се прилагат:1. заверен препис на изрично нотариално заверено пълномощно, когато заявлението се подава от упълномощено лице;ПРЕДЛОЖЕНИЕ: Предлагам да се уточни дали може документа да се представи в оригинал, както е по чл. 92, ал. 2, точка 1. | Приема се |  |
|  |  | Чл. 94 (1) В срок от 2 работни дни след изтичането на договорения период за складиране на всички партиди вино, ползвателят на финансова помощ, подава в ЦУ на ДФ „Земеделие“ заявление за плащане по образец. Към заявлението се прилагат:1. документи, удостоверяващи периода на съхранение на заявените за подпомагане партиди и количества вина;ПРЕДЛОЖЕНИЕ: Предлагам в точката да се запишат документите, които следва да се представят, защото в противен случай това право се дава на ДФЗ за тълкуване и може да доведе до необоснована административна тежест върху Бенефициента. | Приема се |  |
|  |  | Чл. 95 (3) Отказ за изплащане на цялата финансова помощ по подаденото заявление за плащане получава пълен отказ, когато:2. кандидатът е представил пред ДФЗ декларация и/или документ с невярно съдържание, неистински и/или подправен документ;ПРЕДЛОЖЕНИЕ: Предлагам да се опишат изискваните за деклариране обстоятелства за да има яснота за тях преди кандидатстване, защото в противен случай за тях ще се вземе решение какви да бъдат от ДФЗ след като Кандидата е вече Бенефициент и е подписал договор с ДФЗ. | Не се приема | Не може да се гарантира изчерпателност на спиъска с обстоятелства. |
|  |  | Чл. 95 (3) Отказ за изплащане на цялата финансова помощ по подаденото заявление за плащане получава пълен отказ, когато:3. кандидатът попречи на извършването на проверка на място по чл. 93, ал. 2 с изключение на случаите на непреодолима сила и/или извънредни обстоятелства;ПРЕДЛОЖЕНИЕ: Предлагам да се поясни, че възпрепятстване от страна на собственика на склада не влиза в хипотезата на тази точка.Предлагам да се даде определение за „непреодолима сила и/или извънредни обстоятелства“ или приложим нормативен акт за това. | Не се приема | Договорът за наем задължително съдържа клауза за допускане на служители на ДФЗ в склада през периода на съхранение на виното.Дефиницията за „непреодолима сила и/или извънредни обстоятелства“ е съгласно хоризпнталното законодателство. |
|  |  | Чл. 95 (3) Отказ за изплащане на цялата финансова помощ по подаденото заявление за плащане получава пълен отказ, когато:ПРЕДЛОЖЕНИЕ: 5. се установи несъответствие с изискванията за допустимост към кандидата;6. се установи, че вината не са произведени в страната и/или са плодови вина.ПРЕДЛОЖЕНИЕ: Предлагам двете точки да отпаднат, защото са предмет на проверка преди подписване на договор с ДФЗ и променените обстоятелства не могат да се променят за одобрен кандидат и одобрени партиди вина. | Не се приема | Разпоредбата е коректна. Тези обстоятелства могат да бъдат установени на всеки етап. |
|  |  | § 3. За финансова 2020 г. чл. 56, ал. 9 не се прилага. Когато кандидатът до влизане в сила на наредбата е получил одобрение на подадено заявление по марка „Инвестиции в предприятия“, може да подаде ново заявление по мярката преди да е подал заявление за изплащане на финансова помощ по първото заявление. С второто заявление кандидатът заявява разходи за дейности по мярка „Инвестиции в предприятия“, различни от одобрените по първото заявление.ПРЕДЛОЖЕНИЕ: Предлагам предложението да отпадне защото няма пряко отношение към „… необходимостта да бъде предоставена възможност за финансово подпомагане на винопроизводителите в условията на извънредна икономическа обстановка“. Финансовото подпомагане ще бъде най- рано през 2021г., а не през 2020г. От друга страна следва да се затрудненията при изпълнение в срок на подписани договори по мярката, които са пряко свързани с COVID-19, и Бенефициентите ще са в затруднение за тяхното приключване през 2020г.Отпадането се обуславя и нуждата от прогнозируемост на подпомагането по мярката за икономическите субекти. Предложената промяна дава изрично преимущество на дадени кандидати спрямо други. | Не се приема | Изискването предоставя възможност, не за-дължение или ограничение, в условията на извънредна пазарна обстановка. |
|  | NZik - Никола ЗикатановУправител на Винарска изба Вила Мелник ООД -Портал за обществени консултации, публикувано на 02 юни 2020 г.  | Предлагам да се включат изрични текстове, които да определят като допустими и  следните действия в данъчните складове през периода на действие на мярката:1. Производителите да могат да правят купажи и други позволени манипулации с обявените за съхранение партиди, да ги преместват в други съдове в данъчния склад, да ги бутилират или пълнят в БиБ, като това разбира се може да води до определени промени в номера на партидата, които са проследими по дневниците.2. Определени количества от съхраняваните партиди да могат да се извеждат от данъчния склад за реализация, ако се появи такава възможност, като в този случай производителят да информира ДФЗ с копие от съответното АДД или е-ПАД, че определено количество от съответна партида е изведено от данъчния склад. Разбира се така изведените количества ще участват в пресмятането на дължимата финансова помощ за съхранение само за периода през който действително са били съхранявани. | Не се приема | Мярката се прилага за партиди вино, поради невъзможност да бъде осъществена търговска сделка заради COVID-19 и ограничените икономически процеси.За изведените количества, преди да е изтекъл заявеният срок за съхранение, не се предоставя фонансова помощ. |
|  | Nikolovd -Портал за обществени консултации, публикувано на 02 юни 2020 г.  | Чл. 89. (1) Подпомагането по мярка „Кризисно съхранение на вино“ обхваща дейността по временното оттегляне от пазара и съхранението на вино в данъчни складове или собствени помещения за съхранение в обекти за производство на вино.(2) Мярката се прилага за произведени в страната вина, временно оттеглени от пазара и съхранени в данъчни складове или помещения за съхранение в обекти за производство на вино, поради липса на възможност за търговска реализация. Мярката не се прилага по отношение на плодови вина.За да бъде оттеглено от пазара, виното следва да е било на него (на пазара), т.е. следва веднъж да е напуснало винарското предприятие, без значение дали има издаден лиценз за управление на данъчен склад или регистрирано по реда на чл. 56 от ЗАДС и след това отново да бъде върнато в данъчния склад/винарското предприятие, регистрирано по реда на чл. 56 от ЗАДС.Това би обезсмислило кандидатстване за предоставяне на помощта, тъй като би било свързано с логистични разходи, многократно надвишаващи предлаганата финансова помощ от 0.04 лв./л. и би било свързано е с начисляване на ДДС върху доставките.Предлагам текстът да бъде преформулиран като бъдат взети предвид горните бележки и същият се съобрази с изискванията на Закона за акцизните и данъчни складове и Закона за счетоводството. | Не се приема | Дефинирането на мярката е съобразено с изискванията на Регламент 2020/592 и не подлежи на предефиниране.Не е заложено изиксване виното да е напускало предприятието. |
|  |  | Чл. 90. (1) За финансова помощ по мярка „Кризисно съхранение на вино“ могат да кандидатстват:1. винарски предприятия;2. организации на производители, асоциации на организации на производители и междубраншови организации в сектор винено грозде, признати съгласно Наредба № 12 от 2015 г. за условията и реда за признаване на организации на производители на земеделски продукти, асоциации на организации на производители и междубраншови организации и на групи производители.Организациите на производители са регистрирани по ЗОНЦ или по ЗЗД като в първия случай не упражняват търговска дейност, съответно виното, обект на подпомагане, не е собственост на организацията и не може да отговаря на специфичните изисквания, поставени в ЗВСН, ЗАДС и в Наредба 6/26.10.2018 г.Предлагам т. 2 от чл. 90, ал. 1 да отпадне, съответно да бъдат коригирани следващите точки. | Не се приема | От разпоредбата ще могат да се възползват само организации, които имат право на търговска дейност.  |
|  |  | Чл. 92. (1) Изпълнителният директор на ДФЗ със заповед определя периода за прием по мярката, бюджета по мярката и утвърждава образците на документи за кандидатстване по мярката.(2) Заявление за предоставяне на финансова помощ по мярка „Кризисно съхранение на вино“ се подава в ЦУ на ДФЗ. Към заявлението се прилага:Предлагам заявленията да бъдат подавани по електронен път като бъдат подписвани с КЕП, в т.ч. и всички приложими към заявлението документи. ………………(11) Заявлението за предоставяне на финансова помощ получава пълен отказ, когато: ………..6. се установи, че вината не са произведени в страната и/или са плодови вина.Предлагам т. 6 да бъде допълнена със следния текст „ или са получени след технологични манипулации върху вина, внос от трети страни“. | Приема се частично | Електронното подаване на документи е процес, който зависи от тенническата и ресурна обезпеченост.Ал. 11, т. 6 е коригирана. |
|  | Nikolovd -Портал за обществени консултации, публикувано на 02 юни 2020 г.  | § 3. За финансова 2020 г. чл. 56, ал. 9 не се прилага. Когато кандидатът до влизане в сила на наредбата е получил одобрение на подадено заявление по марка „Инвестиции в предприятия“, може да подаде ново заявление по мярката преди да е подал заявление за изплащане на финансова помощ по първото заявление. С второто заявление кандидатът заявява разходи за дейности по мярка „Инвестиции в предприятия“, различни от одобрените по първото заявление.Предлагам §3 да отпадне.Приемането му би увеличило финансовия риск за ДФЗ и би поставило определени бенефициери в привилегировано положение, спрямо други, кандидатствали по мярка „Инвестиции в предприятия“ или спрямо такива, които не са кандидатствали поради съществуващите в момента ограничения.  | Не се приема | Изискването предоставя възможност, не за-дължение или ограничение, в условията на извънредна пазарна обстановка. |
|  | NZik - Никола ЗикатановУправител на Винарска изба Вила Мелник ООД -Портал за обществени консултации, публикувано на 04 юни 2020 г. | Предвидената в проекта регулация на хипотезата в параграф 3, ал.9 е коректна и необходима - да се даде възможност да кандидатстват по тази мярка, която е предизвикана от извънредни обстоятелства, и предприятия които са в процес на изпълнение на други проекти по други мерки, например "Инвестиции в предприятия".Може би предложеният текст трябва да се прецизира, например да се запише, че хипотезата на Чл.56, ал.9 не се прилага и няма ограничения за подаване и одобряване на заявления по тази мярка, независимо от етапа на изпълнение на проекти по други мерки, вкл. "Инвестиции в предприятия".Съображения за затруднение на администрацията или неравнопоставеност на бенефициентите не са сериозни. | Приема се по принцип | Текстът е прецизиран. |
|  | fin\_sol - Портал за обществени консултации, публикувано на 06 юни 2020 г. | § 3. За финансова 2020 г. чл. 56, ал. 9 не се прилага. Когато кандидатът до влизане в сила на наредбата е получил одобрение на подадено заявление по марка „Инвестиции в предприятия“, може да подаде ново заявление по мярката преди да е подал заявление за изплащане на финансова помощ по първото заявление. С второто заявление кандидатът заявява разходи за дейности по мярка „Инвестиции в предприятия“, различни от одобрените по първото заявление.В проекта на доклад (мотиви) за приемане на Наредба за изменение и допълнение на Наредба № 6/26.10.2018 г., представен от Лозана Василева, зам.-министър на земеделието, храните и горите, не са представени обосновани и убедителни мотиви за приемане на §3 от НИД.1. Следва да се отбележи, че въведеното извънредно положение със Закона за мерките и действията по време на извънредното положение, обявено с решение на Народното събрание от 13 март 2020 г., ДВ, бр. 24/2020 г., е отменено на 13.05.2020 г. като към 15.06.2020 г., крайната дата на приключване на общественото обсъждане на НИД, ще е изтекъл и срокът на прилагане на т.нар. „извънредни мерки“ и всички стопанско-икономически дейности, които и към момента се извършват свободно и в пълен обем, ще бъдат без ограничения. Т.е. – мотивът в доклада за „извънредна икономическа обстановка“ към настоящия момент е несъстоятелен и не може да бъде приет като мотив за изменение на Наредба № 6/26.10.2018 г. | Не се приема | Изискването предоставя възможност, не създава задължение или ограничение пред потенциалните кандидати, в условията на извънредна пазарна обстановка. |
|  |  | 2. В доклада липсва финансова обосновка на това как приемането на параграфа ще се отрази върху бюджетите по мярка „Инвестиции в предприятия“, утвърдени със Заповед № 03 – РД/514 от 14.02.2020 г. на изпълнителния директор на ДФ „Земеделие“ – РА и тяхното бъдещо разпределение.3. Приемането на цитирания по-горе параграф ще доведе до изкуствено създадено условие за получаване на финансова помощ от редица винарски предприятия и би поставило в неравностойно положение малките, новорегистрирани винопроизводители, финансовото подпомагане на които, е една от целите на Националната програма за подпомагане на лозаро-винарския сектор 2019-2023 г.4. Приемането на параграфа би поставило под риск цялостното прилагане на мярката, поради обжалване на НИД в тази и част, както по съдебен ред, така и пред Сертифициращия орган и ЕК.Предвид горното, предлагам отпадане на §3 от НИД. | Не се приема | Бюджетирането по програмата е обект на решение на постоянната работна група, създадена съгласно чл. 4 от Наредбата и е съобразено с ангажираните и свободните средства по мерките.В наредбата е предвиден контрол от страна ДФЗ за изкуствено създадаени условия и не се допуска кандидати, които попадат в тази хипотеза да получат финансовото попдомагане. |
|  | Национална лозаро-винарска камара – постъпило в МЗХГ с № 17-52 от 10.06.2020 г. | На първо място искаме да изразим нашата подкрепа и признателност за положените усилия от страна на МЗХ.Г, ведно с ИАЛВ и ДФЗ-РА относно въвеждането на мярката „Кризисно съхранение на вино" по смисъла на Делегиран регламент (ЕС) 2020/592 на Комисията от 30 април 2020 година относно временни извънредни мерки за дерогация от някои разпоредби на Регламент (ЕС) № 1308/2013 на Европейския парламент и на Съвета с цел преодоляване на смущенията на пазара в сектора на плодовете и зеленчуците и лозаро-винарския сектор, породени от пандемията от COVID-19 и свързаните с нея мерки.Същевременно считаме, че в проекта на НИД на Наредба №6 някои текстове и принципни постановки следва да претърпят необходимите изменения, за да може с прилагането на мярката да се постигнат преследваните цели, а именно: подпомагане на предприятията за винопроизводство в условията на драстичен спад в пазарната реализация на вино поради световната епидемична криза, **като** същевременно бъдат взети националните специфики (включително националните регулации), свързани с организирането на процеса по производство и съхранение на вино на територията на страната.Общите ни предложения за промени в проекта на НИД на Наредба №6 са посочени по-долу. Допълнително ще ви **представим** по електронен път предложенията ни за корекции, обективирани върху самия текст на проект на НИД на Наредба №6 , както е публикуван за обществено обсъждане.Преди всички останало обаче, считаме, че за да има **реален** ефект от въвеждането на мярката, **като водещ критерии** за определяне на виното, чието кризисно съхранение ще подлежи на подпомагане, следва да бъде количеството (литри), вида (бяло, **червено,** рози) и евентуално сорта (напр: Шардоне, Совиньон блан, Скра, каберне, Тамянка и т.н,), но не и партидата.В допълнение искаме да обърнем внимание, че всички принципни предложения ог наша страна са направени и с оглед на възможността за осъществяване на реален и ефективен мониторинг върху прилагането на мярката от страна на контролните органи на ДФЗ-РА, при съобразяване с високото ниво на тяхната натовареност.Общите ни предложения за промени в проекта на НИД на Наредба №6 са, както следва;**1. Предлагаме в чл, 91, ал. 2, както и навсякъде в наредбата да се упомене, че**финансова помощ се предоставя за складирани количества **вино,** като текстът стане, както следва:*(2) Финансовата помощ по ал. 1 се предоставя за* ***складирани количества вино*** *с период на складиране между 4 май и 20 септември 2020 г. включително. Минималният период за складиране на виното е 1 месец.***Мотиви:****Водещият критерии при определянето на подлежащото на подпомагане вино за съхранение да бъде количеството и видът на виното (бяло, червено, розе, оранжево), а не партидата.**Практиката във винопроизводството е партида се определя **едва** в етапа непосредствено преди бутилирането на виното, когато се обособи определен **купаж** за предстоящо бутилиране и когато трябва да се издаде **анализно** свидетелство от лаборатория към ИАЛВ, съответно сертификат за произход на базата на протоколи за органолептична оценка от съответните Регионални дегустационни комисии към Регионалните лозаро-винарски камари. В тази **връзка** по-голямата **част** от виното, което се съхранява в обектите на винопроизводителите в редица случаи не е по партиди, а се документира по вид на виното (вкл. сортов състав) и количество. В този ред на мисли обръщаме внимание и на обстоятелството, че в образците на технологичните дневници (3, 5 и 6 съгласно Приложение №3 към Наредбата за условията и реда а регистриране и заличаване от регистъра, данните, подлежащи на вписване, начина на водене на дневниците, съдържанието и формата на декларациите на реколтата и стоковата наличност и контрола върху регистрираните лица и дейността им, обн. ДВ бр. 81 от 2004 г.) понятието партиди не фигурира.Съгласно чл. 34, ал. З от същата Наредба е посочено, че в партиди се оформят само за готовите за бутилиране вина, т.е. тези вина, за които към определен момент винопроизводителят е преценил, че предстои непосредствена необходимост от бутилиране. До този етап въпросните вина на практика фигурират в дневниците на винопроизводителя като количества и вид (цвят, сорт, реколта), но не и като обособени партиди, В действителност това са вина, които могат да бъдат насочени към бутилиране към всеки един момент, в зависимост от пазарните нужди.На последно място, но не и по значение, обръщаме внимание, че има немалко винопроизводители, които не бутилират или бутилират незначителна част от своята продукция. Те реализират същата наливно в количества на едро към други винопроизводители и бутилиращи компании. Тези предприятия не водят отчетността си по партиди, а в повечето случаи по количества, вид, сорт и реколта. Когато се продават на едро (наливно) тези количества вино не се обособяват в партиди.**Пример 1:**В обекта на предприятие Х към дата 01.06.2020 г. има100 000 литра бяло вино - Шардоне от реколта 2019 г.;- 50 000 литра бяло вино - Совиньон блан от реколта 2019 г.;- 50 000 литра бяло вино - Вионие от реколта 2019 г..Съхранението на тези вина би следвало да бъдат обект на подпомагане, независимо че към дата 01,06.2020 г. те са налични като количества, вид и сорт, но не са партидирани. На 08.01.2020 г. предприятието Х реши да пусне за бутилиране купаж от 75 000 литра Шардоне и 25 000 литра Совиньон блан. На този етап предприятието прави купаж и оформя същия под една обща партида от 100 000 литра. Подава проби към лабораторията към ИАЛВ. Под тази партида предприятието получава и съответните документи, които му дават право да предлага въпросното вино като бутилирано със съответния номер на партида. Оформянето на тази партида може да се случи в рамките на 10 дни преди същинското бутилиране.Тази партида предприятието може да бутилира например на 5 пъти от по 20 000 литра с един и същ номер на партида или с 5 отделни партиди, ако пожелае това.**Пример 2:**В едно винарско предприятие към всеки един момент може да настъпи необходимост от специфични енологични практики, свързани със съхранението на виното, неговото подобряване, което пък от своя страна предполага и промяната в местонахождението на виното (от едни съдове за съхранение в други) в рамките на обекта. Има предприятия с няколко обекта за съхранение, между които има прехвърляне на виноматериали пак поради същите съображения.Особено меродавна ще бъде необходимостта от редица такива енологични практики през следващите два-три месеца, през които предприятията ще трябва да оптимизират наличния си съдов капацитет с цел съхраняване от една страна на големите количества вино от предходни реколти (което не може да се реализира на пазара поради кризата с СоуМ-19), т.е. да прехвърлят (например към 01.08.2020 г.) вино, което към 01.01.06 е било в едни съдове, в други съдове с цел поемане на количествата за преработка от новата реколта (2020 г.).Дори това предприятие да е обособило в отделни партиди по съдове за съхранение наличните количества (което е малко вероятно), тези партиди ще се променят след преместването от едни съдове в други.**Пример З:**Предприятие У произвежда и съхранява годишно 300 000 литра вино. Само 50 000 литра от това вино предприятието бутилира и продава като готов краен продукт в търговската мрежа, съответно му определя партиден номер. Останалите 250 000 литра вино това предприятие У продава наливно (на едро) на други винопроизводители и бутилиращи предприятия. Виното което продава не е партидирано. Няма и нормативно изискване за това. Виното и неговото движение е налично и може да се проследи, както в счетоводните и технологичните дневници на предприятието, така и при проверка на място като количество, вид, сорт, реколта, но не и като партиди.В условията на епидемична криза и предвид произтичащите от нея ограничителни мерки, които за територията на Република България започнаха да се прилагат, считано от 13 март 2020 г. много от предприятията в сектора са в положение, при които виното, което съхраняват и което не може да бъде реализирано поради ограничения пазар - не е разделено на партиди. | Приема се частично | В наредбата допълнително е уточнено понятието „партида“. |
|  |  | 2. По повод на текста на чл. 92, ал. 1 относно издаването на заповед от страна на ДФЗ-РА (за периода за прием по мярката, бюджета по мярката и образците на документи за кандидатстване по мярката), предлагаме проектите на образците на документи за подпомагане да бъдат публикувани предварително на официалната интернет страница на ДФЗ-РА. По този начин ще се даде възможност на заинтересованите страни своевременно да се запознаят с тяхното съдържание и евентуално да формулират пред Разплащателната агенция конструктивни предложения относно тяхното съдържание с цел по-голяма яснота за бенефициентите. | Не се приема | Утвърждаването на образците е в пряка зависимост от обнародването на наредбата. Публикуването им преди наредбата да е обнародвана не е допустимо, а определянето на по-дълъг срок за публкиване след обнародването на наредбата ще забави прилагането на мярката. Мярката е с кризисен характер и предполага съкратени процедурни срокове. |
|  |  | 3. Предлагаме текстът на чл. 93, ал. 7: „(7) Ползвателят на помощта се задължава в срок от 10 работни дни преди изтичането на периода за съхранение на всяка партида вино, писмено да уведоми ДФЗ." да отпадне.Мотиви:Считаме, че тази разпоредба е ненужна и предлагаме да отпадне. Предварителното уведомяване няма да допринесе за нищо за прилагането на мярката, при условие че в заявлението за подпомагане и в договора вече ще посочен точният срок за съхранение и с него ще са запознати, както ДФЗ-РА, така и кандидатът, Неподаването на уведомление от кандидата за информация, която вече е налична при ДФЗ-РА, точно 10 дни (например 9 дни) преди да настъпи въпросното събитие ще има като единствен ефект неспазване на наредбата и договора за подпомагане и може да се превърне в основание за отказ от предоставяне на финансова помощ, | Приема се |  |
|  |  | 4. Предлагаме чл. 91, ал. З да придобие следния вид:Вариант 1: (3) Не се предоставя финансово подпомагане за количествата вино, които са в намаление па посочените в заявлението по чл. 92, ал. 2 и са изведени от склада за съхранение преди изтичането на периода на съхранение, и преди да е извършена проверката на място по чл, 93, ал. 2. " или Вариант 2:(3) Не се предоставя финансово подпомагане за количествата вино, които са в намаление на посочените в заявлението по чл. 92, ал. 2 и са изведени от склада за съхранение преди изтичането на периода на съхранение, и преди да е извършена проверката на място по чл. 93, ач. 2. Ако количеството вино, изведено от склада за *съхранение преди изтичането на заявения срок за съхранение и преди извършената проверка па място по чл. 93, ал. 2 е повече от 10 на сто първоначално заявеното, не се предоставя финансово подпомагане за цялото заявено количество. "***Мотиви:**На първо място отново предлагаме и в този текст подлежащото на подпомагане вино да не се обвързва по критерий партида, а по критерий количество (виж мотивите по предходната т. 3).Освен това. начинът по който е написан текстът в проектонаредбата задължава бенефициентът да не извежда от склада за съхранение и I литър от предварително -заявените количества, което е своего рода забрана за продажба. Същевременно не това е целта на мярката. Тя цели да се подпомогнат предприятията, за това, че не могат да реализират продукция покрай кризата, но не и да им забрани да го правят по принцип, когато пред тях възникне възможност за това.Понастоящем спадът на продажбите в сектора надхвърля 50%. Това съотношение може да се запази, да се увеличи или евентуално да намалее в зависимост от степента на възстановяване на икономическата активност през следващите месеци и развитието на епидемичната обстановка в национален, регионален, европейски и световен мащаб. Така например е напълно възможно след 15 юли да има увеличение на активност в туристическия бранш, като един от основните канали за пазарна реализация на български вина ''ХоРеКа" (хотели, ресторанти и кафенета) да възстанови частично активността си. Това обаче е бъдещо несигурно събитие, което винопроизводителите дори и да желаят, не биха могли да прогнозират още от сега. Същевременно, с оглед на сроковете по приемането на измененията в Наредба № 6, обнародването им в Държавен вестник, издаване па заповед за прием на заявления за подпомагане по мярката и момента на подаване на самите заявления (вероятно към началото на м. юли 2020 г.), винопроизводителите могат да бъдат поставени в положение, при което да заявят количества за кризисно съхранение и по този начин да се откажат напълно за близо три месеца напред от дори и минимални количества за пазарна реализация. В тази връзка предлагаме независимо от посочените количества за съхранение в заявлението за подпомагане, на действително изплащане на финансова помощ да подлежат единствено количествата (ако са по-малко), налични в данъчния склад към крайната дата за съхранение и окончателната проверка на място (Вариант 1). Или да се предвиди административен, толеранс в рамките на до 10 % (10 на сто) в намаление спрямо първоначално заявените количества за кризисно съхранение, в рамките на който винопроизводителят да може да реализира някакви количества, при условие, че уведоми предварително ДФЗ-РА.Пример:Винопроизводител Х съхранява в обекта си към 04.05.2020 г. 80 000 литра вино. Това е количеството, което съхранява и към 01.07.2020 г. На 06.07.2020 г. винопроизводителят подава заявление за подпомагане, декларирайки че иска да съхранява до 20,09.2020 г. 80 000 литра вино. На 22.07.2020 г. винопроизводителят сключва договор за подпомагане с ДФЗ-РА за кризисно съхранение на 80 000 литра вино. На 01.08.2020 г. винопроизводктелят получава поръчка за доставка на 6000 бутилки вино (4500 литра) за хотел в черноморски курорт или за износ. В предходни години този производител е реализирал почти цялата си налична продукция в периода март-септември. При сега предложените текстове този винопроизводител ще бъде напълно лишен от подпомагане, ако реализира въпросните 6000 бутилки вино, независимо че е пострадал от кризата и почти няма продажби в текущата година.Ако нашето предложение бъде взето предвид, производителят Х по дадения пример ще може да получи подпомагане за нереализираните в условията на кризата 75 500 литра вино при първоначално заявени 80 000 литра. | Не се приема | Разписаните изисквания по мярката не ограничават търговската дейност на предприятието. Всяка партида вино може да бъде заявена за различен период на съхранение, което позволява планиране на дейността на предприятието. Изведената от склад партида вино, ореди да е изтекъл заявеният срок за съхранение, не се финансира. |
|  |  | 5. Предлагаме в чл. 9, ал. З срокът от 3 работни дни да бъде увеличен поне на 5 работни дниМотиви: тридневният срок се явява прекалено кратък и неспазването му поради обективни обстоятелства, вкл. физическа отдалеченост, може да доведе до тежки негативни последици за кандидата за подпомагане. | Приема се |  |
|  |  | 6. Предлагаме в проекта на Наредба текстовете да са съобразени изрично с възможността едно лице да може да подава няколко отделни заявления за подпомагане, в случаите, при които има няколко отделни данъчни складове или обекти на малкивинопроизводители.Мотиви: материалната отчетност (технологични дневници 3, 5 и 6) се водят за всеки отделен данъчен склад/регастриран обект на малък винопроизводител. Има винопроизводители - юридически лица/еднолични търговци, които разполагат с няколко отделни данъчни склада или регистрирани малки обекти за винопроизводство. Възможността за подаване на няколко заявления ще облекчи и контролните органи от страна на ДФЗ-РА, които ще могат по-лесно да проследяват количествата, когато едно заявление за подпомагане касае конкретен обект на базата на материалната отчетност (технологични дневници) и количествата продукция в този обект.Приложение: Предложения за корекции в текста на НИД на Наред бъдат допълнително по електронен пътНадяваме се, че направените по-горе аргументирани предложения ще бъдат взети предвид. Те изхождат от оперативната практика във винопроизводството и са в духа на целите на мярка „Кризисно съхранение на вино" - осигуряване на стабилност и запазване на пазарния потенциал на сектора, както и до изолиране на ненужни ограничения, биха довели до невъзможност за постигане на горепосочените цели. | Не се приема | Канидатът може да заявява в едно заявление различни партиди, различни складове и различни периоди на съхранение. |
| **8.** | Югоизточна Тракийска регионална лозаро-винарска камара (ЮТРЛВК) ЕИК 119601560, гр. Сливен, Старозагорско шосе, представлявана от Жеко Георгиев Жеков - председател на УС(постъпило по електронната поща) | Във връзка с предложения проект за обществено обсъждане на Наредба за изменение и допълнение на Наредба № 6 от 2018 г. за условията и реда за предоставяне на финансова помощ по Национална програма за подпомагане на лозаро-винарския сектор за периода 2019 - 2023 г., включващ условия и ред за прилагане на мярка "Кризисно съхранение на вино" моля да приемете следното становище:Считаме, че в предложените към наредбата текстове следа да се извърши прецизиране по отношение на количествата съхранявано вино, подлежащи на подпомагаме по настоящата мярка. Това се налага по следните причини:1.Мярката е кризисна. Тя, би следвало да не се прилага по отношение на пълния обем количества вино, съхранявани при производителите от предходни реколти и декларирани по съответния ред пред Изпълнителната агенция по лозата и виното с натрупване през годините. | Не се приема | Заявените количества вино са по преценка на винопроизводителя. |
|  |  | 2.Както е посочено в чл. 89, ал.1 мярката се насочва към „дейността по временното оттегляне от пазара и съхранението на вино в данъчни складове или собствени помещения за съхранение в обекти за производство на вино". Това предполага, че ще се подпомага съхранението на вече оформени търговски партиди вино, т.е. такива количества, които са били предназначени за пазара, но не се достигнали до търговска реализация. Няма да се подпомагат количества вина, които не са оформени в търговски партиди към определена от финансиращия орган дата. Считаме, че дата към която търговската партида следва да бъде оформена трябва да бъде определена от началото на 2020 и не по-късно от един месец преди подаване на заявлението за подпомагане. Определянето на точен времеви отрязък ще прецизира количеството вино, което може да бъде подпомагано по мярката и ще повиши ефективността й, още повече имайки предвид ограничения финансов ресурс, който трябва да бъде разпределен. | Не се приема | Оттеглено от пазара вино, представлява вино, което е готово да бъде продадено и е на склад. |
|  |  | 3.За да бъде повишена ефективността на мярката, считаме, че следва да се ограничи подпомаганото количество вино и по време на неговото съхранение при производителите. Ежегодно до 31 юли производителите подават Декларация за съхраняваните количества нино и мъст от последната и предходни реколти. Количеството вино се декларира с натрупване от предходни години. За да бъде правило изчислено количеството вино останало при производителите в периода 31 юли 2019 -31 юли 2020 би следвало към момента на подаване на заявлението за подпомагане по мярката производителите да са подали и посочената декларация. Така ще бъде възможно засичане на съхраняваното от тях количество вино и изключването на количествата съхранявани преди 2019 година. Така може да се гарантира правилното насочване на ресурса по мярката. Считаме, че ако такова засичане не бъде извършено за подпомага за съхранение могат да бъдат обявени вина, които се съхраняват дългосрочно при производителите по различни причини. Това би довело до неправилно насочване на финансовия ресурс и съответно до отклоняване от целите на мярката - преодоляване на кризата предизвикана от пандемията с Ковид 19, а не по принцип помощ за съхранение на вино. | Не се приема | Мярката е съобразена с разпоредните на приложимото европейско законодателство. |
|  |  | 4.Обобщено предложенията ни описани в т. 2 и 3 са насочени към това да се определи справедлива граници и/или общо валиден критерии за определяне на количествата вина допустими за подпомагане по мярката. | Не се приема | Съгласно еропейското законодателство няма ограничения по отношение количествата вина, допустими за подомагане. |
|  |  | 5.Неясни за текстовете на чл.90, ал.1, т. 2 в частта определяща като бенефициент по мярката „асоциации на организации на производители и междубраншови организации в сектор винено грозде". Как и къде тези организации могат да съхраняват вино? Подкрепяме текстовете за организации и групи на производителите, като правим уточнение, че по настоящото законодателство в сектора се допускат такива организации само на производители на винено грозде, а не на вино. Считаме, че текстовете следа да бъдат прецизиране по отношение на допустимите бенефициенти. | Не се приема | Разпоредбата е съобразена с приложимото законодателство. |